ഭര്ത്താവിനും കുടുംബത്തിന് വേണ്ടി ജീവിക്കുന്ന സ്ത്രീകള് എന്റെ മാതൃക, ലീഗിന്റെ ഭരണഘടന മതന്യൂനപക്ഷത്തിന്: നൂര്ബിന റഷീദ് Latest മുസ്ലിം ലീഗ് നേതൃത്വത്തെ പിന്തുണച്ചും ഹരിത മുന് നേതാക്കളെ തള്ളിയും വനിതാ ലീഗ് ദേശീയ ജനറല് സെക്രട്ടറി നൂര്ബിന റഷീദിന്റെ പ്രസംഗം. ഹരിതയുടെ സി.എച്ച്. അനുസ്മരണ ഏകദിന സെമിനാറില് പങ്കെടുത്ത് സംസാരിക്കുകയായിരുന്നു വനിതാ ലീഗ് നേതാവ്. മുസ്ലിം ലീഗ് നിലകൊള്ളുന്നത് ലിംഗരാഷ്ട്രീയത്തിന് വേണ്ടിയല്ലെന്നും ലിംഗന്യൂനപക്ഷമല്ല മതന്യൂനപക്ഷമാണ് ലീഗിന്റെ ന്യൂനപക്ഷമെന്നുമാണ് നൂര്ബിന റഷീദ് പ്രസംഗത്തില് പറഞ്ഞത്. ലീഗിലെ സ്ത്രീകളാണെങ്കിലും ആദ്യം മുസ്ലിം ആണെന്നത് മറക്കരുതെന്നും സമുദായത്തെ മറന്ന് രാഷ്ട്രീയം പ്രവര്ത്തിക്കരുതെന്നുമുള്ള ഉപദേശവും നൂര്ബിന റഷീദ് ഹരിതയ്ക്ക് നല്കുന്നുണ്ട്. ലിംഗന്യൂനപക്ഷത്തിനായി നിലകൊള്ളാന് ലീഗ് ഭരണഘടന പറഞ്ഞിട്ടില്ലെന്നും അവര് പറയുന്നു. മുസ്ലിം ലീഗ് ലിംഗരാഷ്ട്രീയത്തിനായല്ല നിലകൊള്ളുന്നത്. ലിംഗന്യൂനപക്ഷത്തിനായല്ല നമ്മുടെ പ്രവര്ത്തനമെന്ന് മറക്കരുത്. ലീഗിന്റെ ന്യൂനപക്ഷം എന്നാല് മതന്യൂനപക്ഷമാണ്. ലിംഗന്യൂനപക്ഷത്തിനായി നിലകൊള്ളാന് ലീഗ് ഭരണഘടന പറഞ്ഞിട്ടില്ല, നൂര്ബിന റഷീദ് പറഞ്ഞു. കുടുംബത്തിന് വേണ്ടി ജീവിക്കുന്ന സ്ത്രീകളാണ് തന്റെ മാതൃകയെന്നും രാഷ്ട്രീയ പ്രവര്ത്തനം നടത്തുമ്ബോള് മുസ്ലിം ആണെന്ന കാര്യം മറക്കരുതെന്നും ഹരിതയോടുള്ള ഉപദേശമെന്ന തരത്തില് അവര് പ്രസംഗത്തില് പറയുന്നു. മുസ്ലിം സമുദായത്തില് ജനിച്ചവര്ക്ക് ഒരു സംസ്കാരം ഉണ്ട്. അത് എല്ലാവരും കാത്ത് സൂക്ഷിക്കണം. ഭര്ത്താവിനും കുടുംബത്തിനും വേണ്ടി ജീവിക്കുന്ന സ്ത്രീകളാണ് എന്റെ മാതൃക, നൂര്ബിന റഷീദ് പറഞ്ഞു. ഇക്കഴിഞ്ഞ നിയമസഭാ തെരഞ്ഞെടുപ്പില് കോഴിക്കോട് നോര്ത്ത് മണ്ഡലത്തില് നിന്ന് നൂര്ബിന റഷീദ് മത്സരിച്ചിരുന്നു. എല്.ഡി.എഫിന്റെ ഐ.എന്.എല് സ്ഥാനാര്ത്ഥി അഹമ്മദ് ദേവര്കോവിലിനോട് പരാജയപ്പെടുകയായിരുന്നു. English Summary : muslim leagues support religious minority not gender minority says noorbina rasheed